אברהם הכהן (טייס)

אברהם הכהן (10 בספטמבר 1924, י"א באלול ה'תרפ"ד – 19 בנובמבר 1970, כ' בחשוון ה'תשל"א) היה טייס הניסוי הראשי של התעשייה האווירית בין השנים 1968–1970. אברהם הוביל את פרויקט מטוס ערבה, המטוס הראשון שפותח, תוכנן, יוצר והושק במלואו בתעשייה האווירית בישראל. ב-19 בנובמבר 1970 נהרג אברהם הכהן בהתרסקות מטוס ערבה 4X-IAI במהלך טיסת ניסוי.
ממוזער|אברהם הכהן לפני המראה על מטוס הקרב סופרמרין ספיטפייר, 1954|טקסט=

 ביוגרפיה 
אברהם הכהן נולד בקיבוץ בית אלפא ב-10 בספטמבר 1924 לתמר שוחטוביץ (1900-1991) ולאליעזר הכהן (1900-1971), שהיה ממנהיגי הקיבוץ הארצי ומפלגת מפ"ם. אברהם גדל והתחנך בקבוצת הילדים הראשונה של הקיבוץ, למד במוסד במשמר העמק וחלם כבר מילדות להיות טייס. באמצע שנות ה-40 הצטרף אברהם למועדון הדאייה בכפר הילדים וגילה לראשונה את חוויית הטיסה.

 שירותו בחיל האוויר 
במלחמת השחרור שובץ אברהם כנהג משאית בשיירות לירושלים הנצורה ולאחר ההפוגה הראשונה שובץ כלוחם מן השורה בחטיבת הראל.

עם סיום המלחמה, בשנת 1949, הצטרף לקורס טיס השני של חיל האוויר, אותו סיים בשנת 1951.

אברהם שירת בחיל האוויר עד שנת 1956 כקצין וטייס בטייסות הקרב המובילות של החייל וצבר שעות טיסה וניסיון על מטוסי מוסטנג, ספיטפייר, ומטאור.

הוא המשיך לשרת בחיל האוויר כטייס מילואים עד יומו האחרון ואף זכה לקבל מינוי חירום של מפקד טייסת במילואים לתקופות קצרות בטייסות 107 מוסטנג, 105 ספיטפייר ו-116 מוסטנג.

לאחר שחרורו מהצבא הצטרף לצוות הטייסים של חברת הריסוס "כימאוויר" ובמקביל השלים תואר של הנדסת מכונות בטכניון. לימים הפך לטייס הראשי בחברה. כהוקרה על הצלחתו בביצוע עבודות ריסוס מהאוויר קיבל אברהם את פרס העבודה מידי מזכ"ל ההסתדרות פנחס לבון, בשנת 1957 ה'תשי"ז.

 טייס הניסוי הראשי בתעשייה האווירית 
בשנת 1960, הצטרף אברהם לצוות טייסי הניסוי של התעשייה האווירית ובשנת 1968 התמנה לטייס הניסוי הראשי של החברה.

ב-21 בינואר 1970 הוביל את טיסת הבכורה של מטוס מטוס המנהלים הראשון מתוצרת התעשייה האווירית, הקומודור ג'ט (שאחר כך שונה שמו ל"וסטווינד").

כטייס הניסוי הראשי של החברה הוביל אברהם את פרויקט מטוס ערבה – המטוס הראשון שפותח, תוכנן ויוצר בתעשייה האווירית. טיסת הבכורה התבצעה ב־27 בנובמבר 1969. טקס הבכורה הרשמי נערך ב-8 באפריל 1970, בנוכחות ראש ממשלת ישראל דאז גולדה מאיר, שהגיעה לחנוך את המטוס וגזרה את הסרט.
ממוזער|אברהם הכהן לפני המראה על מטוס האימון בואינג-סטירמן, 1951|טקסט=
ב-19 בנובמבר 1970 המריא מטוס הערבה 4X-IAI לטיסת ניסוי מספר 92 שכללה ניסוי פרפור, כשעל ההגאים - אברהם שהיה טייס הניסוי הראשי יחד עם טייס הפרויקט דייב לוין, ובתא המטען מהנדס הניסוי הראשי אהרן עוזרי והמכשירן הראשי איתן שפיגל. היות שהניסוי הוגדר כמסוכן, כל אנשי הצוות היו חגורים במצנחים. באותה העת, למטוס היו רשומות 110 שעות טיסה ו-92 גיחות.

בהיות המטוס מעל הרי השומרון באזור טולכרם, ביצע הצוות שני יעפים במהירות 205 ו-210 קשר שהיו כשורה. באמצע ביצוע היעף השלישי, במהירות של 215 קשר, נכנס המטוס לפרפור, תומכי הכנפיים נשברו, הכנפיים נתלשו מהמטוס והוא החל לצלול חסר שליטה. מהנדסי הניסוי הועפו ממנו, לא הצליחו לפתוח את המצנחים ונהרגו. אברהם נחבט בראשו, איבד את הכרתו, לא הצליח לנטוש את המטוס ונהרג בהתרסקות. טייס המשנה דייב לוין זחל לעבר דלת היציאה, מצנחו נפתח בתוך המטוס אך שלף אותו החוצה והוא צנח כשהוא פצוע קל.

כך סיפר יהודה טראו, ראש מינהל ניסויים בתעשייה האווירית, לבטאון חיל האוויר:

 הנצחתו 
ממוזער|אברהם הכהן מקבל את פרס העבודה ממזכ"ל ההסתדרות פנחס לבון, כהוקרה על הצלחתו בביצוע עבודות ריסוס מהאוויר. 1957
הוקם לזכרו אתר ההנצחה בבריכת השחייה של קיבוץ בית אלפא.

בנובמבר 1971, השיקה התעשייה האווירית קרן מלגות לזכר נספי אסון "הערבה".

בטקס חנוכת הבריכה, בשנת 1972, הוצבה בפינה הצפון מזרחית של הבריכה אבן בזלת מרשימה שעליה נכתב שמו באותיות דפוס גדולות. האבן הוצבה על כן מיוחד שעליו נכתב: "אברהם הכהן טייס. נספה באסון הערבה". בשנת 2013 הוצב ליד האבן שלט מעוצב שעליו נכתבו קורות חייו.

 משפחתו 
בשנת 1949 נשא אברהם לאישה את מאירה קפלן שהצטרפה לקיבוץ הצעיר בתחילת שנות ה-40 יחד עם חבריה לקן השומר הצעיר בתל אביב.
ממוזער|צילום של פרס העבודה, 1957
אברהם נקבר למרגלות הגלבוע בביתו בקיבוץ בית אלפא, כשהוא משאיר אחריו את אשתו מאירה ואת ארבעת ילדיו: אבנר, יוני, סמדר ויאיר.

שניים מבניו היו טייסים - אבנר, טייס מסוקי סער (על פעילותו במלחמת יום כיפור נעשה הסרט "כיפור"), ויונתן, שקיבל את עיטור העוז על הובלת פלוגת טנקים מול המצרים בתעלת סואץ במלחמת יום כיפור. אחר כך סיים קורס טיס ושירת כטייס. יוני נהרג במהלך טיסת אימונים בסיני בשנת 1980.
ממוזער|אברהם יחד עם משה ארנס מהנדס פרויקט ערבה, 1970|טקסט=

 לקריאה נוספת 
 הקיבוצניק המעופף – מאת שושנה מילן במחנה נחל 1.8.65
 תקלה במדפי מטוס "קומודור ג'ט" גרמה להתרסקותו בעת טיסת ניסוי – רחל פרימור מעריב
 המטוס איבד גובה במהירות – ואז קפצתי: זו הייתה צניחתי הראשונה – עמנואל אלנקוה ידיעות אחרונות
 יום הולדת עצוב – חותם נובמבר 1994 מאת ישראל זמיר
 ערבה בוכייה – סופשבוע מאת ישראל זמיר 30 שנה לאסון הערבה
 ערבה בוכייה – הדף הירוק מאת ישראל זמיר 11.12.2000 30 שנה לאסון הערבה

ממוזער|אברהם הכהן וזאביק תבור, טייסי הניסוי של מטוס ערבה, ליד אב הטיפוס, 1970|טקסט=הספר "ערבה בוכייה" מאת ישראל זמיר.

 קישורים חיצוניים 

 טיסת הניסוי האחרונה מתוך בטאון חיל האוויר
 קורות החיים של אברהם הכהן באתר ההנצחה של קיבוץ בית אלפא
 בנו  באתר יזכור
 סרט ארבעה חברים ומטוס
  - סרט המוקדש לצוות המטוס
  - סיפורה של אשתו, מאירה הכהן
 ״ארבעה חברים ומטוס״ מתוך אבי משה-סגל אוצר מוזיאון חיל האוויר וחוקר תולדות התעופה בישראל
ממוזער|אברהם הכהן במפגש עם ראש הממשלה לשעבר דוד בן-גוריון ועם אל שווימר מנכ"ל ומייסד התעשייה האווירית, 1970|טקסט=
ממוזער|ילדיו של אברהם הכהן באתר ההנצחה שהוקם לזכרו בקיבוץ בית אלפא,2013|טקסט=
ממוזער|אתר ההנצחה לזכרו של אברהם הכהן בקיבוץ בית אלפא, 2013|טקסט=
ממוזער|קורות חייו של אברהם הכהן באתר ההנצחה שהוקם לזכרו, 2013|טקסט=

 הערות שוליים 

קטגוריה:טייסי חיל האוויר הישראלי
קטגוריה:סגל התעשייה האווירית לישראל
קטגוריה:טייסי ניסוי ישראלים
קטגוריה:בית אלפא: אישים
קטגוריה:בוגרי המוסד החינוכי שומריה
קטגוריה:אישים הקבורים בבית הקברות המשותף לבית אלפא וחפציבה
קטגוריה:ישראלים שנהרגו בתאונות אוויריות
קטגוריה:ישראלים שנולדו ב-1924
קטגוריה:ישראלים שנפטרו ב-1970